Harun al-Rashid

Abū Jaʿfar Hārūn ibn Muḥammad ar-Rashīd, anaa simply Hārūn ibn al-Mahdī[f] (c. 763 or 766 – 24 March 809), dem famously know as Hārūn al-Rashīd, na he be de fifth Abbasid caliph of de Abbasid Caliphate, wey reign from September 786 til ein death insyd March 809. Ein reign be traditionally regarded to be de beginning of de Islamic Golden Age. Ein epithet al-Rashid dey translate to  "the Just", "the Upright", anaa "the Rightly-Guided".

Harun establish de legendary library Bayt al-Hikma ("House of Wisdom") insyd Baghdad insyd present-day Iraq, den during ein rule Baghdad begin to flourish as a world center of knowledge, culture den trade.Audun Holme, Geometry: Our Cultural Heritage p. 150. During ein rule, de family of Barmakids, wich play a deciding role in establishing de Abbasid Caliphate, decline gradually. Insyd 796, he move ein court den government to Raqqa insyd present-day Syria. Domestically, Harun pursue policies similar to those of ein poppie Al-Mahdi. He release chaw of de Umayyads den 'Alids ein bro Al-Hadi imprison wey he declare amnesty give all political groups of de Quraysh. Large scale hostilities break out plus Byzantium, den under ein rule, de Abbasid Empire reach ein peak.

A Frankish mission cam to offer Harun friendship insyd 799. Harun send various presents plus de emissaries on dema return to Charlemagne ein court, wey dey include a clock wey Charlemagne den ein retinue deem to be a conjuration secof de sounds e emanate den de tricks e display every time an hour tick.André Clot, Harun al-Rashid and the world of the thousand and one nights, p. 97.Royal Frankish Annals, DCCCVII.Charlemagne: Translated sources, p. 98. Portions of de fictional One Thousand and One Nights dem set insyd Harun ein court den sam of ein stories involve Harun einself.André Clot, Harun al-Rashid and the world of the thousand and one nights. Harun ein life den court be de subject of chaw oda tales, both factual den fictitious.

 Early life 
Dem born Hārūn insyd Rey, then part of Jibal insyd de Abbasid Caliphate, insyd present-day Tehran Province, Iran. He be de son of al-Mahdi (r. 775–785), de third Abbasid caliph, den ein wifey al-Khayzuran, wey she be a woman of strong den independent personality wey greatly influence affairs of state insyd de reigns of ein husbie den sons. Growing up Harun study history, geography, rhetoric, music, poetry, den economics. However, chaw of ein time be dedicated to mastering hadith den de Quran. In addition, he undergo advance physical education as a future mujahid, den as a result, he practice swordplay, archery, wey he learn de art of war. Ein birth date be debated, wey various sources dey give dates from 763 to 766.

 References 

 External links 

  (PDF version)


Category:Human
Category:760s births
Category:809 deaths
Category:Year of birth uncertain
Category:People wey komot Ray, Iran
Category:Arab Muslims
Category:One Thousand den One Nights characters
Category:8th-century Abbasid caliphs
Category:9th-century Abbasid caliphs
Category:Abbasid people of de Arab–Byzantine wars
Category:Sons of Abbasid caliphs
Category:Burials at Imam Reza Shrine
Category:Rulers
Category:Iraqi folklore
Category:2026 Wiki Dey Love Ramadan Contributions